Hr Paul Kunimägi
Kaitseministeerium
Sakala 1
15094 Tallinn
		Teie 28.05.2025 kiri 	
			
		Meie 12.06.2025 nr KV-4.1-3.1/25/11365-2	

Pärnu linna üldplaneeringu ja keskkonnamõju strateegilise hindamise aruande eelnõu esitamine kooskõlastamiseks	

Austatud hr Kunimägi	

Pärnu Linnavalitsus esitas Kaitseministeeriumile korduvaks kooskõlastamiseks Pärnu linna üldplaneeringu ja keskkonnamõju strateegilise hindamise aruande eelnõu. 

Kaitsevägi teeb ettepaneku täiendada Pärnu linna üldplaneeringu (ÜP) 2035+ eelnõu seletuskirja järgmiselt:
1.	ÜP seletuskirja punkti 28.1 „Tuulepargid“ lisada nõue, et riigikaitseliste huvide tagamiseks tuleb tuulepargi planeerimisel teha koostööd Kaitseministeeriumiga juba detailplaneeringu algatamise staadiumis, et vältida riigikaitselistest ehitistest lähtuvaid takistusi ning mitte planeerida tuulikuid asukohtadesse, kus Kaitseministeerium neid ei kooskõlasta. ÜP seletuskirja lisada punkt, mis sätestab, et tuulikute planeerimisel tuleb järgida kaitseministri määrust nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“.
2.	ÜP seletuskirja peatükis 28.4 „Energia tootmise, salvestamise ja jaotamisega seotud ehitised (v.a tuulenergia, kaugküte ja kaugjahutus)“ lisada nõue, et päikesepargi planeerimisel tuleb järgida kaitseministri määrust nr 16 „Riigikaitselise ehitise töövõime kriteeriumid, piirangute ruumiline ulatus ja andmed riigikaitselise ehitise töövõimet mõjutavate ehitiste kohta“, mis sätestab, et päikeseparkide rajamine kooskõlastatakse Kaitseministeeriumiga ning Kaitseministeerium võib lähtuvalt päikesepargi asukohast või mõjust riigikaitselisele ehitisele selle rajamist mitte kooskõlastada. Päikesepargi planeerimisel tuleb füüsilise isiku katastriüksusele järgida päikesepaneelide võimsuse piirangut kuni 25 kW ning juriidilise isiku katastriüksusele päikesepaneelide võimsuse piirangut kuni 50 kW.

Lugupidamisega	

[ allkirjastatud digitaalselt ]

Eero Neemla	
Kolonel	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee